Pandemik COVID-19 mengikut negara dan wilayah

Rencana ini melaporkan negara dan wilayah yang terkesan akibat koronavirus yang menyebabkan pandemik COVID-19 yang mula dikesan di bandar Wuhan, Hubei, China. Rencana ini mungkin tidak menyenaraikan semua tindakan yang diambil pihak negara.

Pandemik mengikut negara dan wilayah

Jumlah kes 
Sehingga  pada , jumlah  kes telah disahkan di 204 negara dan wilayah, termasuk lima kapal pelayaran. Terdapat  kes aktif dan  kematian, dengan kadar kematian .

Afrika 

Kes-kes telah dilaporkan di Algeria, Benin, Burkina Faso, Cameroon, Republik Afrika Tengah, Republik Demokratik Congo, Republik Congo, Djibouti, Mesir, Guinea Khatulistiwa, eSwatini, Habsyah, Gabon, Gambia, Ghana, Guinea, Ivory Coast, Kenya, Liberia, Mauritania, Mauritius, Maghribi, Namibia, Nigeria, Rwanda, Senegal, Seychelles, Somalia, Afrika Selatan, Sudan, Tanzania, Togo, Tunisia dan Zambia. Menurut ketua operasi kecemasan WHO, Michael Yao, pengesanan awal adalah penting kerana sistem kesihatan di Afrika "telah terbeban akibat wabak-wabak tempatan semasa.

Asia 

Sekumpulan kes pneumonia misteri telah dikesan di Wuhan pada Disember 2019 dan tersebar ke seluruh China. Kemudian, kebanyakan negara Asia lain mula mengesahkan kes, dengan negara-negara yang paling terkesan ialah Korea Selatan, Jepun dan Iran. Pemodelan rumit wabak mencadangkan bahawa jumlah kes di China boleh meningkat berkali-kali ganda tanpa bantuan seperti pengesanan awal dan pengasingan golongan yang dijangkiti virus, dan jumlah kes boleh dikurangkan sebanyak 66% sekiranya China melaksanakan tindakan tersebut seminggu lebih awal.

Setakat 18 Mac, semua negara Asia telah mencatatkan kes kecuali Syria, Timor Timur, Tajikistan dan Turkmenistan (Laos, Myanmar, Korea Utara dan Yaman mempunyai kes disyaki).

Eropah 

Kes-kes awal di Eropah mula dilaporkan di Perancis, Jerman dan negara lain dengan jumlah kes yang sedikit. Pada 21 Februari, sebuah wabak besar telah dilaporkan di Itali, kebanyakannya di kawasan utara berdekatan Milan. Jumlah kes meningkat mendadak apabila wabak tersebar di seluruh Eropah. Setakat 18 Mac, terdapat 77 ribu kes rasmi dilaporkan dengan 3,400 kematian, dengan 30 ribu kes dan 2,900 kematian di Itali. Semua negara dan wilayah (kecuali Isle of Man) telah memiliki kes yang disahkan. Pihak WHO mengisytiharkan Eropah sebagai pusat wabak virus baharu selepas keadaan di China telah bertambah baik.

Amerika Utara 

Kes-kes pandemik ini telah dikesan di Antigua dan Barbuda, Aruba, Bahamas, Kanada, Kepulauan Cayman, Costa Rica, Cuba, Curaçao, Republik Dominica, Greenland, Guadeloupe, Guatemala, Honduras, Jamaica, Martinique, Mexico, Panama, St. Barthélemy, St. Lucia, St. Martin, St. Vincent dan Grenadines, Trinidad dan Tobago, dan Amerika Syarikat. Setakat 18 Mac, semua negara di Amerika Utara telah terkesan kecuali Belize, Dominica, El Salvador, Grenada, Haiti, Nicaragua, dan St. Kitts dan Nevis.

Oceania 

Kes-kes rasmi telah dilaporkan di Australia, Polynesia Perancis, Guam dan New Zealand. Negara-negara kepulauan Pasifik mengekang wabak tersebut dengan menutup sempadan mereka.

Amerika Selatan 

Setakat 18 Mac, kes jangkitan wabak ini telah dilaporkan di semua negara Amerika Selatan, termasuk tanah jabatan Perancis, Guiana Perancis.

Pengangkutan antarabangsa 

Pandemik ini telah dikesan di kapal-kapal pesiaran, yakni Diamond Princess, Grand Princess, World Dream, MS Westerdam dan MS Braemar.

Pihak operasi kapal pesiaran telah membatalkan atau mengubah jadual perjalanan apabila negara-negara seluruh dunia melaksanakan larangan perjalanan untuk mengekang penyebaran wabak. Pelabuhan-pelabuhan mula menolak kapal-kapal pesiaran yang pernah berlabuh di pelabuhan China atau kapal yang mengangkut penumpang China ketika wabak berlaku. 

Cruise Lines International Association yang mewakili 90% operasi kapal pesiaran, mengumumkan pelbagai langkah berjaga-jaga yang dilaksanakan oleh ahli-ahlinya. Semua penumpang yang pernah melawat atau transit di China, Hong Kong dan Macau dalam 14 hari sebelum bertolak akan dihalang daripada menaiki kapal pesiaran, termasuk kontak rapat kes-kes rasmi atau disyaki.

Statistik

Rujukan 

Pandemik COVID-19